ရွှေစာရံ စေတီတော် (မန္တလေး)

ရွှေစာရံ စေတီတော်သည် မြန်မာနိုင်ငံ၊ မန္တလေးတိုင်းဒေသကြီး၊ မန္တလေးမြို့မှ ၁၄ မိုင်အကွာ ပုသိမ်ကြီးမြို့နယ်တွင် တည်ရှိသော စေတီတစ်ဆူဖြစ်သည်။ ဒုဋ္ဌဝတီမြစ်အနီးတွင် တည်ရှိကာ ပုဂံပြည့်ရှင် အနော်ရထာ၏ မိဖုရားတစ်ပါးဖြစ်သော စောမွန်လှက တည်ထားခဲ့သည်။

၂၀၂၅ ခုနှစ် မတ်လ ၂၈ ရက်နေ့တွင် လှုပ်ခတ်ခဲ့သော ငလျင်ကြောင့် စေတီမှာ ထိခိုက်ပျက်စီးမှုများ ရှိခဲ့သည်။

ဒဏ္ဍာရီ
မြန်မာရာဇဝင်ကျမ်းများအရ၊ အနော်ရထာမင်းကြီး၏ အချစ်တော်အဖြစ် နေရာရထားသော စောမွန်လှအပေါ် မနာလိုဖြစ်ကြသည့် အခြားသော မိဖုရားများက သူမအား နှင်ထုတ်ခဲ့ကြသည်။ ပြိုင်ဘက် မိဖုရားများက သူမအား စုန်းကဝေအတတ် ပညာသည်ဟု စွပ်စွဲခဲ့ကြသောကြောင့် စောမွန်လှသည် အနော်ရထာမင်းကြီးကို စွန့်ခွာကာ သူမ၏ မွေးရပ်မြေဖြစ်သော မောဒေသသို့ ပြန်လည်ထွက်ခွာရန် ဖိအားပေးခံခဲ့ရသည်။

ရှမ်းပြည်နယ် မြောက်ပိုင်း၊ မိုင်းမောဝ်ဒေသရှိ သူမ၏ မွေးရပ်မြေသို့ အပြန်ခရီးတွင် ဗုဒ္ဓမြတ်စွာဘုရား၏ ဓာတ်တော်ပါရှိသော သူမ၏ နားတောင်းတစ်ဖက်သည် ချောင်းတစ်ခုအတွင်းသို့ ကျသွားခဲ့သည်။ ထိုသို့ကျသွားချိန်တွင် ရွှေရောင် စာကလေးငှက်များစွာ ပေါ်ထွက်လာပြီး နားတောင်းကျသွားသည့် နေရာကို ဝဲပျံနေခဲ့ကြသည်။ ထိုချောင်းကို နောင်တွင် "နားတောင်းကျ" ဟု အမည်တွင်စေခဲ့သည်။ စောမွန်လှသည် မြစ်ကမ်းအနီး (ယခု မန္တလေးတိုင်း၊ ပုသိမ်ကြီးမြို့နယ်တွင် တည်ရှိသည်) တွင် ဘုရားတစ်ဆူ တည်ထားကိုးကွယ်ခဲ့ပြီး သူမ၏ နားတောင်းနှင့် ဓာတ်တော်တို့ကို ဌာပနာခဲ့သည်။ ထိုဘုရား၏ မျက်နှာစာသည် ရှမ်းပြည်နယ်ရှိ သူမ၏ မွေးရပ်မြေဖြစ်သော အရှေ့ဘက်သို့ မျက်နှာမူထားခဲ့သည်။ ဤအကြောင်းကို အနော်ရထာမင်းကြီး ကြားသိရသောအခါ၊ အကယ်၍ ဘုရားသည် အရှေ့ဘက်သို့ မျက်နှာမူထားပါက သူမကို ကွပ်မျက်ရန်နှင့်၊ ပုဂံပြည်ရှိရာ အနောက်ဘက်သို့ မျက်နှာမူထားပါက အသက်ချမ်းသာပေးရန် စစ်သည်များအား အမိန့်ပေး စေလွှတ်ခဲ့သည်။

ဤသတင်းကို ကြားသိရသောအခါ စောမွန်လှသည် မိမိအသက်ကို ကယ်တင်နိုင်ရန်အတွက် သစ္စာအဓိဋ္ဌာန်ပြုကာ သူမ၏ မြပုဝါဖြင့် ဘုရားကို အရှေ့နှင့် အနောက်တည့်တည့်သို့ မျက်နှာမူစေရန် လှည့်ခဲ့သည်။ ဒဏ္ဍာရီများအရ စစ်သည်များသည် ဘုရားက ရှမ်းပြည်နယ်ဘက်သို့ မျက်နှာမူထားခြင်း မရှိသည်ကို မြင်တွေ့ရသောအခါ သူမကို လွှတ်ပေးခဲ့ကြသည်။ ဘုရားကို "ရွှေရောင်စာကလေးများ ဝန်းရံထားသည်" ဟူသော အဓိပ္ပာယ်ဖြင့် ရွှေစာရံဘုရား ဟု အမည်တွင်စေခဲ့သည်။ စောမွန်လှနှင့် သူမ၏ မောင်တော်တို့သည် သီပေါမြို့အနီးရှိ ၎င်းတို့၏ စံအိမ်တွင် ကွယ်လွန်ခဲ့ကြပြီး ယနေ့တိုင် ရွှေစာရံဘုရားကို စောင့်ရှောက်နေကြသည့် နတ်အလောင်းစည်သူမင်းကြီးကလည်း ဘုရားအား စောင့်ရှောက်ရန်နှင့် ဝေယျာဝစ္စအကြီးအငယ်တို့ကို ဆောင်ရွက်ရန်အတွက် အိမ်ခြေငါးဆယ်နှင့်တကွ ရွှေစာရံကျေးရွာကို ဆက်လက် လှူဒါန်းခဲ့သည်။များ ဖြစ်သွားခဲ့သည်ဟု ယုံကြည်ကြသည်။ ဘုရားအနီးရှိ အထိမ်းအမှတ် နတ်နန်းငယ်တစ်ခုတွင် စောမွန်လှနှင့် မောင်တော်တို့၏ ရုပ်တုများကို ထားရှိသည်။ အနော်ရထာမင်းကြီးသည် မိဖုရားကို နှင်ထုတ်ခဲ့မိသည့်အတွက်နှင့် သူမ ကွယ်လွန်သည့်သတင်းကို ကြားရသောအခါ အလွန်နောင်တရခဲ့ပြီး ၎င်း၏ နန်းသက်နှောင်းပိုင်းတွင် ဘုရားပတ်ဝန်းကျင်ရှိ မြေများကို ဘုရားအတွက် လှူဒါန်းခဲ့သည်။

အလောင်းစည်သူမင်းကြီးကလည်း ဘုရားအား စောင့်ရှောက်ရန်နှင့် ဝေယျာဝစ္စအကြီးအငယ်တို့ကို ဆောင်ရွက်ရန်အတွက် အိမ်ခြေငါးဆယ်နှင့်တကွ ရွှေစာရံကျေးရွာကို ဆက်လက် လှူဒါန်းခဲ့သည်။

 ရွှေစာရံဘုရားပွဲဈေး
ရွှေစာရံဘုရားပွဲတော်ကို နှစ်စဉ် တပေါင်းလပြည့်နေ့မှ လပြည့်ကျော် ၁၀ ရက်နေ့အထိ (မတ်လ ၅ ရက်မှ ၁၄ ရက်အထိ) ကျင်းပလေ့ရှိသည်။ ထင်ရှားသော မြန်မာ့ဂန္ထဝင်တေးသံရှင် ညိုညိုဆန်း သီဆိုပြီး တေးရေး စိန်တင်ဟန် ရေးစပ်ခဲ့သည့် "ထန်းရွက်ပုတီး" ဟူသော ပွဲတော်အထိမ်းအမှတ် ရိုးရာတေးသီချင်းကြောင့် ရွှေစာရံဘုရားပွဲတော်သည် မြန်မာနိုင်ငံတစ်ဝန်း ကျယ်ကျယ်ပြန့်ပြန့် လူသိများ ထင်ရှားလာခဲ့သည်။

ပွဲတော်ကာလအတွင်း ငါးတန်ကြီးများနှင့် အခြားသော ငါးကြီးများသည် ဘုရားအား ပူဇော်ရန် လာရောက်လေ့ရှိကြကြောင်း မှတ်တမ်းများအရ သိရသည်။ ဘုရားဖူးလာ ပြည်သူများသည် အနီးအနားရှိ မြစ်အတွင်း ကူးခတ်နေကြသော ထိုငါးများကို အစာကျွေးလေ့ရှိကြပြီး၊ ယေဘုယျအားဖြင့် ၎င်းတို့၏ ခေါင်းများပေါ်တွင် ရွှေသင်္ကန်းများ ကပ်လှူပူဇော်လေ့ရှိကြသည်။

 ကိုးကား 

ကဏ္ဍ:မန္တလေးမြို့ရှိ စေတီပုထိုးများ
ကဏ္ဍ:မန္တလေး
ကဏ္ဍ:မန္တလေးတိုင်းဒေသကြီးအတွင်းရှိ စေတီပုထိုးများ
ကဏ္ဍ:၂၀၂၅ မြန်မာငလျင်ကြောင့် ပျက်စီးသွားသည့် အဆောက်အအုံများ